text: कारावास में गोस्वामी जी ने अवधी भाषा में हनुमान चालीसा लिखी। कहते हैं जैसे ही हनुमान चालीसा लिखने का कार्य पूर्ण हुआ वैसे ही पूरी फतेहपुर सीकरी को बन्दरों ने घेरकर उस पर धावा बोल लिया। अकबर की फौज भी बन्दरों का आतंक रोकने में असफल रही। तब अकबर ने किसी मन्त्री की सलाह को मानकर तुलसीदास जी को कारागार से मुक्त कर दिया। कहते हैं जैसे ही तुलसीदास जी को कारागार से मुक्त किया गया उसी समय बन्दर सारा इलाका छोड़कर चले गये।